stanford-oval/wikipedia huggingface dataset:
Urheiluakatemia
Urheiluakatemioiden kehitys

Suomessa toimii 15 urheilulukiota ja 15 urheilijoiden ammatillisen peruskoulutuksen järjestäjää. Urheiluakatemiat syntyivät tämän valtakunnallisen urheiluoppilaitosjärjestelmän tueksi. Nuorista urheilijoista jopa 75 % haluaa jatkaa opintoja korkea-asteella, jossa ennen urheiluakatemioita ei ollut urheilijoita huomioivaa yhtenäistä järjestelmää.
Toiminta-ajatus ja akatemiakäytäntö yleistyivät Suomessa varsin nopeasti. Viime vuosina urheiluakatemioiden valtakunnallinen yhteistyö on tiivistynyt ja Suomen Olympiakomitean toimintaa tukeva rooli vahvistunut. Organisoitumistavat vaihtelevat tavoitteen ollessa kuitenkin yhteinen: urheilijan mahdollisuus keskittyä sekä urheiluun ja opintoihin ja menestyä molemmissa.
Mike Tomlin

Mike Tomlin
Mike Tomlin (s. 15. maaliskuuta 1972 Newport News, Virginia) on yhdysvaltalainen amerikkalaisen jalkapallon valmentaja. Hän aloitti valmentajanuransa NFL:ssä vuonna 2001 Tampa Bay Buccaneersin organisaatiossa Tony Dungyn alaisuudessa. Vuonna 2006 josta hän siirtyi Minnesota Vikingsin puolustuksen koordinaattoriksi ja vuotta myöhemmin Pittsburgh Steelers palkkasi hänet päävalmentajakseen.
Tomlin on johtanut Steelersin Super Bowliin kahdesti. Vuonna 2008 joukkue voitti loppuottelussa Arizona Cardinalsin ja vuonna 2010 tuli tappio Green Bay Packersille. Tomlin on nuorin Super Bowlin voittanut valmentaja.
| --- | --- |
Edeltäjä: Bill Cowher: Pittsburgh Steelersin päävalmentaja 2007-
Mongolivalloitukset

Mongolivaltakunnan laajeneminen
Mongolivalloitukset tapahtuivat 1200-luvulla. Niiden seurauksena syntyi laaja Mongolivaltakunta, johon kuului iso osa Aasiaa sekä Itä-Eurooppaa vuoteen 1300 mennessä.
Mongolivaltakunta laajeni 1200-luvun kuluessa erilaisten sotaretkien seurauksena pitkin Keski- ja Länsi-Aasiaa. Mongolit saavuttivat Itä-Euroopan 1240-luvulla. Sotaretkiä voidaan nopeuden ja laajuuden puolesta verrata hunnien ja turkkilaisten sotaretkiin kansainvaellusaikana 500-luvulla.
Mongolit pitivät vallassaan valloittamiaan alueita aina 1400-luvulle Persiassa (Timuridien dynastia) sekä Venäjällä (Kultaisen ordan seuraajavaltiot), ja 1800-luvulle Intiassa (Suurmogulien valtakunta).
UNIAN TV

| UNIAN TV ukr>  УНІАН ТБ |
| --- | --- |
 Logo vuodesta 2012
Lähetykset alkoivat:  28.07.2010
Kuvaformaatti:  16:9 (alk. 01.06.2017)
Maa:   Ukraina
Näkyvyysalue:  Koko maa
Pääkonttori:  vulytsja Kyrylivska 23, 04080 Kiova
Aiemmin:  Argument TV
Rinnakkaiskanava(t):  1+1 Marafon 1+1 International 2+2 TET PlusPlus Bihudi 1+1 Ukraina  Comedy Central Kvartal TV Kvartal TV International
Kotisivu:  https://media.1plus1.ua/tv-channels/UNIAN UNIAN TV Facebookissa UNIAN TV Instagrammissa
Saatavuus
Satelliitti
Amos 2 (alk.28.07.2010) Astra 4A Astra 4A (4,8°E) (alk. 03.10.2023):  
Infobox OKVirheellinen NIMI-arvo: 
UNIAN TV (ukr. УНІАН ТБ), aiempi "Argument TV" on Ukrainan suurimman valtionhallinnosta riippumattoman tieto- ja uutistoimiston UNIANin (ukr. Українське Незалежне Інформаційне Агентство Новин, Ukrajinske Nezaležne Informatsijne Ahenstsvo Novyn) kehittämä ja holdingyhtiön 1+1 median omistama yksityinen satelliittitelevisiokanava. Tämän pääkaupunkilaisen koulutus- ja tiedotustelevisiokanavan lisäksi UNIAN:illa on myös UNIAN-FM-radio.
Valtionhallinnosta riippumaton uutistoimisto UNIAN radio- ja televisiokanavineen on osa ukrainalaisen yrittäjän, PrivatBankin hallintoneuvoston jäsenen Ihor Kolomoiskyin, Naftoh’imik Prykarpattjan (ukr. Нафтохімік Прикарпаття) öljynjalostamon ja Ukrainan jalkapalloliiton varapuheenjohtajuuden saaneen öljyntuottajan Ukrnaftan mediaomistusta. UNIAN TV:n ohessa 1+1 mediayhtiölle kuuluvat sellaiset televisiokanavat kuin 1+1, 2+2, TET, ja tämän lisäksi I. Kolomoiskyi omistaa uutissivustot TSN.ua, Glavred.info ja verkkosivuston Telekritika.
UNIAN-TV-kanavan yleistuottaja on Ivanna Naida.
Nykyisin

UNIAN TV:ta pidettiin laajalle yleisölle suunniteltuna kanavana, jolla löytyi jokaiselle jotakin, esimerkiksi urheilua ja mm. Ukrainan valioliigan jalkapallo-otteluita, erilaisia informaatio- ja journalistisia ohjelmia ja myös monia viihdeohjelmia. Yleistuottajan Ivanna Naidan vuonna 2019 antaman haastattelun mukaan "UNIAN TV":ta pidetään vain pienenä markkinarakokanavana ja ihanteellisena alustana "2+2", TET, "1+1" ja 1+1-mediaryhmän aktiivisessa tuotannossa olevalle dokumentaarisen journalismin tuotteen uudelleenlähettämiseksi. UNIAN TV:lle ainutlaatuisen sisällön ostamista ei vielä lähitulevaisuudessa suunnitella. Alkaen 18.05.2021 UNIAN TV päivitti Astra 4.8 East viestintäsatelliitissa symbolinopeuden 30000 ja kanava tuli saataville koodatussa muodossa.
Kanava siirtyi digitaaliseksi 1. tammikuuta vuonna 2022, jonka yhteydessä 1+1-median pääjohtaja Jaroslav Pah’oltšuk totesi "Media Detectorin" haastattelussa, että saatuaan T2-digitaalilisenssin UNIAN-televisiokanava kehittyy kumppanitelevisiokanavaksi, joka ei ole osa mediakonsernia. Kaupallistamiseen liittyen UNIAN:ia pidettiin kannattavana kanavana, uudessa kokoonpanossa ja laajemman kattavuuden ansiosta sillä edellytettiin olevan entistä enemmän taloudellista potentiaalia ja että siitä tulee menestyvä uutiskanava. Keskeisistä muutoksista ilmoitettiin 16. helmikuuta 2023 ja ne koskivat informaatio-analyyttisten ja journalististen ohjelmien määrän vähentämistä. Jos aiemmin niitä oli kahdeksan tuntia päivässä, nyt niitä oli vain neljä tuntia päivässä. Lisättiin elokuvanäytöksiä ja urheilutapahtumien lähetyksiä. 1+1 median lehdistöpalvelu tiedotti "Detektor Medialle", että UNIAN TV-kanavan informaatio-analyyttisten ohjelmien määrän väheneminen johtuu televisiokanavan tulevan verkon suunnittelusta.
Osana valtakunnallista koulutuskampanjaa "All-Ukrainian School Online" olivat 09.04.2020 alkaen etäopetuksen oppitunnit katsottavissa 1+1-ryhmän median televisiokanavilla, mm. UNIAN TV:ssa, joihin oli luotu erilliset osiot materiaalien sijoittamista varten. Mediaryhmän televisioprojekti, jonka tarkoituksena oli tarjota koululaisille pääsy koulutukseen karanteenin aikana, sai nimen "Ukrainian TV School". Televisiokanavat PlusPlus ja UNIAN TV alkoivat lähettää oppitunteja 5. ja 8. luokan oppilaille arkisin klo 10.00-12.00. Lisäksi UNIAN:illa oli myös erillinen osio, johon julkaistiin päivittäiset video-oppitunnit kaikista oppiaineista 5.—11. luokkia varten. Ihor Kolomoiskyi sai 08. joulukuuta 2021 haltuunsa tietolähetysten digitaalisen lisenssin, joka aiemmin kuului M2-televisiokanavalle. Luvan uudelleen myöntämisen seurauksena yrityksen logo vaihtui "Argument TV":stä "UNIAN TV:ksi".
TV-kanava "UNIAN" vaihtoi logoaan 13. tammikuuta 2022 ja helmikuussa vuonna 2022 laskettujen tilastojen mukaan UNIAN TV oli sijalla 20.
Aiheesta muualla

Kuvia tai muita tiedostoja aiheesta UNIAN TV Wikimedia Commonsissa
Logo 28.07.2010-10.02.2014
UNIAN TV:n vektorilogo alkaen 13.01.2022, jonka 1+1 media on suunnitellut SVG-tiedostomuotoon. Logon nykyinen tila on aktiivinen, mikä tarkoittaa, että logo on tällä hetkellä käytössä.
Mommilan kartano

Mommilan kartano kuvattuna kirkon pihalta.
Mommilan kartano sijaitsee Hausjärven kunnan koillisosassa Mommilanjärven pohjoisrannalla. Ennen vuotta 2010 kartano sijaitsi Lammin kunnan eteläosassa, mutta Lammin tultua liitetyksi Hämeenlinnaan vuonna 2009, kartanon ympäristö liitettiin Hausjärveen.
Kartano on perustettu 1600-luvun alussa. Sen nykyinen päärakennus on vuodelta 1859, mutta sitä on korjattu ja muutettu useaan kertaan. Kartanon tunnetuin omistaja on ollut Alfred Kordelin, joka surmattiin kartanon lähellä marraskuussa 1917 niin sanottujen Mommilan veritekojen yhteydessä. Kartano on edelleen yksityisomistuksessa
Uni näkee unta meistä

| Uni näkee unta meistä Asa & Band |
| --- | --- | --- |

Studioalbumin tiedot
 Julkaistu: 1. helmikuuta 2019
 Levy-yhtiö: Roihis Musica
Asa & Bandin muut julkaisut
| Rakkauslauluja miehille 2018 | Uni näkee unta meistä 2019 | Uuden aallon lauluja 2020 |
Uni näkee unta meistä on Asa & Bandin albumi, joka julkaistiin 1. helmikuuta 2019.
Kappaleet

Viisasten kivet – 3.22
2 × 18 – 3.24
Uni näkee unta meistä – 4.51
Etiäisiä itikses – 3.28
Anna Maaninen – 3.04
Risteys – 5.08
Sinä päivänä – 4.15 (feat. Stina Koistinen)
Kullan perässä – 3.34
Surulliset hiukset – 5.55
Arvostelut

Soundi:
Mongomo

| Mongomo |
| --- | --- |
 Conceptio immaculatan kirkko Mongomossa
 Mongomo
 Koordinaatit: 1°37′N, 11°19′E 
Valtio:   Päiväntasaajan Guinea
Provinssi:  Wele-Nzas
Väkiluku:  53 500
Aikavyöhyke:  UTC+1
Infobox OKVirheellinen NIMI-arvo: 
Mongomo on kaupunki Päiväntasaajan Guineassa. Maan itäosassa Gabonin vastaisen rajan tuntumassa sijaitsevan Mongomon asukasluku on esikaupunkialueet mukaan lukien noin 53 500. Se on muun muassa maan ensimmäisen presidentin Francisco Macías Ngueman ja nykyisen presidentin Teodoro Obiang Nguema Mbasogon syntymäpaikka.
Vuonna 2015 Mongomo on yksi jalkapallon Afrikan-mestaruuskilpailuiden pelipaikkakunnista.
Uni johon herään

| Uni johon herään Yona & Tapiola Sinfonietta |
| --- | --- | --- |

Studioalbumin tiedot
 Julkaistu: 23. maaliskuuta 2021
 Tuottaja(t): Yona & Mauri Syrjälä
 Tyylilaji: pop
 Kesto: 42.48
 Levy-yhtiö: Johanna Kustannus
Listasijoitukset
  4. (albumilista)    1. (fyysinen albumilista)
Yonan muut julkaisut
| 7 2018 | Uni johon herään 2021 | Eden 2024 |
Uni johon herään on laulaja-lauluntekijä Yonan kahdeksas studioalbumi, joka julkaistiin 23. maaliskuuta 2021.
Kappaleet

Ooksä unohtanu? – 8.21
Kultavehka – 4.05
Heihei – 2.13
Irti – 3.42
Vitun unelmat – 4.09
En saa rauhaa – 3.45
Se ei ikinä lopu – 3.54
Solut herää eloon – 4.11
Sanomatta selvää – 3.58
Kannolla – 4.26
Arvostelut

Desibeli.net:
Kulttuuritoimitus:
Soundi:
Multiplekseri

Multiplekseri (MUX) on elektroninen laite, jolla voidaan valita yksi useasta sisään tulevasta signaalista ja ohjata se ulostuloon. Signaalit voivat olla sovellusalueesta riippuen analogisia tai digitaalisia.
Digitaalitekniikassa multiplekseri on laite, jolla on  n digitaalista sisääntuloa, ja   \left\lceil \log _{2}(n)\right\rceil  ohjausbittiä, joiden kanssa valitaan yksi sisääntulo ulostuloon. Esimerkiksi 16-to-1 -multiplekserillä on 16 sisääntuloa ja yksi ulostulo. Tällainen multiplekseri tarvitsee neljä ohjausbittiä.
Music Idol

Music Idolia mainostava ilmalaiva Rusessa vuonna 2007.
Music Idol on bulgarialainen versio Idols-televisioformaatista. Ohjelman ensimmäinen kausi esitettiin bTV-kanavalla vuonna 2007, ja seuraavina vuosina tuotettiin vielä kaksi kautta. Kolmannella tuotantokaudella ohjelmaan osallistui kilpailijoita myös Bulgarian naapurimaasta Makedoniasta. Ensimmäisen kauden voitti Nevena Tsoneva, toisen Toma Zdravkov ja kolmannen Magdalena Janavarova.
Ulrika Bengts

| Ulrika Bengts> Henkilötiedot |
| --- | --- |
Syntynyt: 14. tammikuuta 1962 Ylimarkku
Ammatti:  elokuvaohjaaja elokuvakäsikirjoittaja
Aiheesta muualla
IMDb 
Elonet
Ulrika Bengts (s. 14. tammikuuta 1962 Ylimarkku) on suomenruotsalainen elokuva- ja teatteriohjaaja. Hän on opiskellut elokuvaa Tukholmassa Dramatiska institutetissa. Hän on ohjannut kymmenkunta lyhytelokuvaa, TV-sarjaa ja dokumenttia. Vuonna 2011 sai ensi-iltansa hänen ensimmäinen kokoillan elokuvansa Iris. Vuonna 2008 Hangon teatteritreffien Antonia-palkinto jaettiin Ulrika Bengtsin ohjaamalle teatteriesitykselle Vittra.
Elokuvatuotantoa

Goodbye Gibraltar (1993)
Diktonius – Ord lever! (1995)
Kaupunkisinfonia (1995) (jakso)
Vägen till Lelle (1999)
Nu är du Hamlet (2002)
Fling (2 jaksoa, 2004)
Käglan (2004) TV-jakso
Soffan (2004) TV-jakso
Kometen (2004)
Avsked (2010)
Innan det vita (2010) (TV) TV-sarja
Iris (2011)
Oppipoika (2013)
Teatterituotantoa

Vittra, Svenska teatern, 2008
Oleanna, Viirus, 2007
Aiheesta muualla

Ulrika Bengts Elonetissä.
Ulrika Bengts Internet Movie Databasessa. (englanniksi)
Mike Kosgei

Mike Kosgei on kenialainen yleisurheiluvalmentaja. Hän toimi kestävyysjuoksun päävalmentajana muun muassa Keniassa sekä Suomessa.
Valmentajaura

Kosgei toimi Keniassa valmentajana 1986–1994, jolloin maa nousi kestävyysjuoksun huipulle. Vuosina 1995–1998 Kosgei toimi Suomen Urheiluliiton kestävyysjuoksun päävalmentajana. Tämän jälkeen Kosgei palasi Keniaan ja toimi maan yleisurheiluliiton palveluksessa, kunnes hänet erotettiin vuoden 2005 alussa. Helmikuussa 2005 hän siirtyi Mosambikiin valmentajaksi.
Multimodaalisuus

Multimodaalisuus voi tarkoittaa seuraavia asioita:
multimodaalinen jakauma, tilastollinen jakauma jossa on useita huippuja
multimodaalinen vuorovaikutus, ihmisen ja koneen välisen vuorovaikutuksen muoto jossa käytetään useita syötteitä tai tulosteita
multimodaaliset kuljetukset, matka joissa käytetään useita liikennemuotoja, kuten rautatieliikennettä ja linja-autoa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Multimodaalisuus”, voi hakea sivunnimihaulla, laajalla sivunnimihaulla tai tekstihaulla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Multimodal
Mike Laing

| Mike Laing> Henkilötiedot |
| --- | --- |
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  17 
WPT-voitot:  0
EPT-voitot:  0
Turnausansiot (USD):  1 864 620
Päivitetty:  10. elokuuta 2007
Mike Laing on yhdysvaltalainen pokeriammattilainen.
Laing on urallaan voittanut yhden World Series of Poker (WSOP) -rannekkeen: hän oli 2 500 dollarin limiitti hold'em -turnauksen voittaja vuonna 1994. Ykköspalkinto oli 212 000 dollaria. Tämän lisäksi Laingilla on useita WSOP-rahasijoja 1980-luvun lopulta lähtien. WSOP:n pääturnauksessa hän on parhaimmillaan ollut yhdestoista (vuonna 1998).
Vuonna 1998 Laing oli ykkönen Yhdysvaltain pokerimestaruuskilpailujen 500 dollarin no limit hold'em -turnauksessa. Tammikuussa 2001 Laing voitti World Poker Challenge -tapahtuman 5 000 dollarin no limit -turnauksen ja ansaitsi 331 740 dollaria. World Poker Tourilla Laing on parhaimmillaan ollut viidestoista (The Fifth Annual Jack Binion World Poker Open tammikuussa 2004).
Elokuussa 2007 Laingin pokeriuran turnausansiot ylittivät 1,8 miljoonaa dollaria.
Aiheesta muualla

Mike Laing The Hendon Mob Poker Databasessa (englanniksi)
Randy Glover: Player's Stories: "Give Me Running Fours, Boy."   . Pokerpages. Arkistoitu 23.8.2007. Viitattu 16. toukokuuta 2007.
U-864

| U-864 |
| --- | --- |
 U-864:n uppoamispaikka

Aluksen vaiheet
Rakentaja:  AG Weser, Bremen
Kölinlasku:  15. lokakuuta 1942
Laskettu vesille:  12. elokuuta 1943
Palveluskäyttöön:  9. joulukuuta 1943
Poistui palveluskäytöstä:  upotettu 9. helmikuuta 1945
Tekniset tiedot
Uppouma:  1 616 t (pinnalla) 1 804 t (sukellus)
Pituus:  87,60 m (kokonaispituus)
Leveys:  7,50 m
Syväys:  5,40 m
Koneteho:  dieselmoottori 4 400 hv (pinnalla) sähkömoottori 1 000 hv (sukellus)
Nopeus:  19,2 solmua (pinnalla) 6,9 solmua (sukellus)
Toimintamatka:  23 700 mailia@12 solmua (pinnalla) 57 mailia@4 solmua (sukellus)
Miehistöä:  55-63
Aseistus
Aseistus:  6 × torpedoputki, joihin 24 torpedoa 1 × Utof 105 mm/L45 -kansitykki, johon 150 laukausta
U-864 oli Saksan laivaston vuonna 1943 valmistunut tyypin IXD sukellusvene toisessa maailmansodassa. Aluksen upotti 9. helmikuuta 1945 Britannian kuninkaallisen laivaston sukellusvene HMS Venturer. Hylky löydettiin maaliskuussa 2003 Norjan rannikolta Fedjen saaren läheltä noin 150 metrin syvyydestä.
Viimeisellä matkallaan U-864 oli keskeinen osa operaatio Caesaria, jonka tarkoitus oli kuljettaa Saksasta Japaniin sotateknologian huipputuotteita. Se oli kuljettamassa Kielista Japaniin Messerschmitt Me 262 -suihkuhävittäjän piirustuksia, suihkumoottorin osia ja 65 tonnia metallista elohopeaa, joka uhkaa saastuttaa merta.
Valmistus

Alus tilattiin 5. kesäkuuta 1941 AG Weseriltä Bremenistä, missä köli laskettiin 15. lokakuuta 1942 telakkanumerolla 1070. Alus laskettiin vesille 12. elokuuta 1943 ja otettiin palvelukseen 9. joulukuuta 1943.
Palvelus

Aluksen miehistön koulutus alkoi 9. joulukuuta 1943 Stettinissä 4. laivueessa päällikkönään Ralf-Reimar Wolfram. Koulutuksen päätyttyä 31. lokakuuta 1944 se siirrettiin seuraavana päivänä operatiivisia tehtäviä varten Flensburgiin 33. laivueeseen.
Palvelus > Operaatio Caesar

Joulukuussa 1944 Kielin satamassa lastattiin satoja puulaatikoita U-864:ään. Kapteeni Ralf-Reimar Wolfram sai käskyn viedä lasti ja 73 hengen miehistö vihollisen linjojen läpi Malesian Penangiin. Tavoitteena oli auttaa Japania saamaan ilmaherruus Tyynellämerellä, jolloin Yhdysvallat joutuisi vähentämään joukkojaan Saksan-vastaisilta rintamilta. Sen vuoksi lasti oli huippusalainen ja tärkeä, eikä vieläkään tiedetä lastin tarkkaa koostumusta. U-864 lähti matkaan 5. joulukuuta 1944. Se pyrki kiertämään Britteinsaarten ympäri välttääkseen vihollisen uhkaa. Veneelle sattui kuitenkin 29. joulukuuta pieni haveri, kun köli osui pohjaan. Vaurio päätettiin tarkastaa Norjan Bergenissä sukellusvenebunkkeri Brunossa.
Palvelus > Venturer takaa-ajossa

Britit sieppasivat radioviestit asiasta, ja sukellusvenebunkkeria vastaan iskettiin ilmapommituksella. Bunkkeri vahingoittui, mutta U-864 ei juuri saanut lisävaurioita. Telakan lähelle asettui 2. helmikuuta 1945 väijyksiin brittiläinen sukellusvene HMS Venturer, jonka päällikkönä oli James Launders. Tällöin saksalaisalus oli ollut telakalla kuukauden. Se lähti matkaan 6. helmikuuta brittialuksen havaitsematta. Launders kuitenkin päätteli sen olevan jo merellä, ja pyrki pääsemään sen jäljille kuuntelulaitteen eli hydrofonin avulla.
Saksalaisalus joutui taas teknisiin vaikeuksiin 8. helmikuuta klo 5.20, kun yksi sen moottoreista rikkoutui. Launders kuuli hydrofonilla ääntä, jossa moottori vuoroin käynnistyi ja vuoroin sammui. Kumpikin alus oli sukelluksissa ja liikkeellä, mutta ne nostivat periskooppinsa hyvin lähellä toisiaan. Launders toivoi, että vihollinen nousisi pintaan, jotta sen voisi torpedoida. Näin ei käynyt, eikä sukelluksissa olevaa alusta ollut koskaan torpedoitu. Launders laski vihollisen oletetun reitin ja päätti ampua kaikki 4 torpedoaan sen reitille.
Palvelus > Upotus

Saksalaisalus kuuli omalla hydrofonillaan torpedon äänen. Kapteeni Wolfram määräsi aluksensa kääntymään. Vesikuuntelu paljasti, että ensimmäinen torpedo meni ohi, mutta että kolme muuta oli tulossa kohti. Wolfram määräsi aluksensa sukeltamaan. Launders oli ennakoinut tämän ja suunnannut neljännen torpedon sen mukaan. Neljäs torpedo osui keskelle aluksen runkoa. Vene repeytyi kahtia, upposi ja vei koko miehistön syvyyksiin.
Palvelus > Saksan reaktio

Saksan laivasto yritti paikata tappion lähettämällä samantapaisen lastin Japaniin maaliskuussa 1945 sukellusvene U-234:llä, joka oli vielä matkalla Saksan antautuessa 8. toukokuuta 1945. Aluksen päällikkö sai käskyn antautua lähimmässä liittoutuneiden satamassa, joka oli Portsmouth Yhdysvalloissa. Aluksella olleet japanilaiset tekivät itsemurhan. Sukellusveneessä oli lastina ydinpommin valmistamiseen soveltuvaa uraanioksidia.
Nosto-operaatio

Ympäristön suojelemiseksi Norja ilmoitti 2009 nostavansa hylyn, jossa on 65–67 tonnia metallista elohopeaa pakattuna säiliöihin. Nestemäistä elohopeaa vuotaa mereen arviolta useita kiloja vuodessa ja uhkaa saastuttaa merta. Nosto-operaation suorittajaksi kaavailtiin hollantilaista Mammoet-yhtiötä, joka nosti 2000 sukellusvene Kurskin. Nostotöiden valmistelun yhteydessä aivan lähistöltä 250 metrin syvyydestä löytyi U-486, jonka kuninkaallisen laivaston sukellusvene torpedoi huhtikuussa 1945  pian Bergenistä lähdön jälkeen. Kun nostohanke ei edennyt toteutukseen, Norjan hallitus päätti 2018 rannikkovartioston suosituksen mukaisesti aloittaa valmistelut sukellusveneen ja sen elohopealastin hautaamiseksi merenpohjaan sora- ja hiekkapeitteen alle. Sorahaudan on tarkoitus valmistua vuonna 2020. Luonnonsuojelijat epäilevät ratkaisun turvallisuutta.
HMS Venturer 1943
Mikko Perkola

Mikko Perkola (2018).
Mikko Perkola (s. 1977) on suomalainen gambisti, laulaja ja säveltäjä. Hän opiskeli alttoviulun ja viola da gamban soittamista Sibelius-Akatemiassa ja Haagin kuninkaallisessa konservatoriossa. Hänen opettajinaan toimivat Arvo Haasma, Markku Luolajan-Mikkola ja Wieland Kuijken.
Runous on vaikuttanut vahvasti Perkolan musiikkiin. Hän on säveltänyt kappaleita muiden muassa Tommy Tabermannin, Aila Meriluodon ja Arto Mellerin runoihin. Hän on esiintynyt UMO Jazz Orchestran kanssa. Hän on myös osallistunut kokeellisiin ja poikkitaiteellisiin hankkeisiin; hän on esimerkiksi työskennellyt multimedian parissa ja esiintynyt solistina sähköistetyllä viola da gamballa. Hänen uraansa on kuulunut kiertäminen vanhusten hoivalaitoksissa, vankiloissa ja vastaanottokeskuksissa tekemässä esiintymisiä, joiden yhteydessä on myös annettu kuulijoille mahdollisuus esityksiin osallistumiseen. Perkola on pyrkinyt haastamaan klassisen musiikin piirissä ilmenevää elitismiä. Hän on toiminut Hiljaisuus-festivaalin taiteellisena johtajana.
Perkola on Suomalaisen barokkiorkesterin gambisti, mutta on keskittynyt pääasiassa toimintaan sen ulkopuolella. Tämä johtuu hänen mukaansa sekä viola da gambaa vaativan orkesteriohjelmiston vähäisyydestä että hänen keskittymisestään uuteen ja kokeelliseen taiteeseen. Perkola on soittanut myös muiden muassa Phantasm-kokoonpanossa, Concerto Palatinossa, Norsk Barokkorkesterissa ja Reykjavíkin kamariorkesterissa. Hän on pitänyt resitaaleja Wieland Kuijkenin, Laurence Dreyfusin, Topi Lehtipuun, Hans-Ola Ericssonin, Anna Lindalin ja Markku Luolajan-Mikkolan kanssa. Perkola on levyttänyt Naxos-levymerkille Aapo Häkkisen kanssa Johann Sebastian Bachin sekä François Couperinin ja Alba Recordsille Jean-Philippe Rameaun teosten tulkintoja.
Perkola on toiminut laulajana ja säveltäjänä Tekijä tuntematon -yhtyeessä. Hän on voittanut Äänisädepalkinnon vuonna 2017 näytelmästä Licking Things.
Mommilan junaturma

| Mommilan junaturma |
| --- | --- |
Päivämäärä:  5. huhtikuuta 1977
Paikka:  Mommilan rautatieasema
Valtio:  Suomi
Rataosa:  Riihimäki–Lahti
Liikennöitsijä(t):  Valtionrautatiet
Turman kuvaus:  yhteentörmäys
Turman syy:  kuljettajan virhe
Tiedot
Junia osallisena:  2
Juna(t):  EP 84 tavarajuna 1456
Kuolleita:  1
Loukkaantuneita:  20
Mommilan junaturma oli 5. huhtikuuta 1977 tapahtunut junaturma rataosuudella Riihimäki–Lahti. Turmassa erikoispikajuna EP 84 törmäsi tavarajunaan JK 1456 Mommilan rautatieasemalla. Turmassa kuoli pikajunan kuljettaja ja 20 henkilöä loukkaantui.
Onnettomuus tapahtui, koska pikajuna ajoi noin 80 kilometrin tuntinopeudella tavarajunaa varten käännettyyn vaihteeseen, jossa suurin sallittu nopeus olisi ollut 35 kilometriä tunnissa. Onnettomuuden tapahtuma-aikana oli käynnissä STTK:n voimalalakko, ja asemilla olevat rautatien opastimet toimivat varavoiman avulla. Pikajunan kuljettaja ilmeisesti oletti, että opastimien näyttämistä opasteista huolimatta rata olisi vapaa pikajunaa varten Oittiin saakka. Tavarajunan veturimiehistö ja junan vaihtotyöhenkilökunta ehtivät poistua veturista ennen törmäystä.
Pikajunan veturi, Dr13-sarjan dieselveturi nro 2303, romuttui törmäyksessä käyttökelvottomaksi. Tavarajunan veturi, Dv12-sarjan dieselveturi nro 2614, palasi korjauksen jälkeen liikenteeseen.
Aiheesta muualla

Kuvia onnettomuuspaikalta
Mommilan junaturma Ylen Elävä arkisto
Mike Trout

| Mike Trout |
| --- | --- |

Henkilötiedot
Koko nimi:  Michael Nelson Trout
Syntynyt: 7. elokuuta 1991 (ikä 33) Millville, New Jersey
Kansalaisuus:   Yhdysvallat
Baseballpelaaja
Pelipaikka:  Koppari
Pituus:  188 cm
Paino:  104 kg
Lyöntipuoli:  oikea
Heittokäsi:  oikea
Nyk. joukkue:  Los Angeles Angels
Sarja:  MLB
MLB-varaus:  25. varaus, 2009 Los Angeles Angels of Anaheim
Pelaajaura
Seurajoukkueet
2011–:  Los Angeles Angels of Anaheim
Michael Nelson "Mike" Trout (s. 7. elokuuta 1991, Millville, New Jersey) on yhdysvaltalainen baseballpelaaja, joka pelaa tällä hetkellä MLB-liigan Los Angeles Angelsissa. Hänen pelipaikkansa ulkopelissä on koppari.
Angels valitsi Troutin vuoden 2009 MLB:n varaustilaisuudessa, ensimmäisen kierroksen 25. pelaajana. Trout valittiin heti tulokaskaudellaan MLB:n tähdistöotteluun, ja kauden loputtua hänet nimettiin American Leaguen vuoden tulokkaaksi.
Aiheesta muualla

Kuvia tai muita tiedostoja aiheesta Mike Trout Wikimedia Commonsissa